דקרן משויש

דַּקְרָן משויש (שם מדעי: Dermatolepis inermis) הוא מין של דג טורף ממשפחת הדקריים. דג זה חי בשוניות אלמוגים במערב האוקיינוס האטלנטי.

אורכו של הדקר 51–90 ס"מ ומשקלו עד 10 ק"ג. הוא בעל גוף שחור עד סגול ומנומר בכתמים לבנים. צבעו מזכיר אבני שיש ומכאן שמו. הוא בעל לסתות גדולות ושיניים גדולות והוא טורף זריז המסוגל לצוד דגים קטנים ברחבי השונית.

הדגים חיים בבדידות רוב הזמן אך בעונת הרבייה מאות דגים מתקבצים בקצוות השונית לאורך הקיר ומתכוננים להזדווגות. בתיאום בין הזכרים לנקבות, הנקבות עולות סמוך לפני המים ומשחררות ביצים ואז הזכרים עולי ומפרים אותם. הביצים המופרות יכולות אז לצוף בים הפתוח מבלי להיתקל בטורפי שונית רבים, אך ההתקהלות של הוריהם מושכת כרישים והם טורפים רבים מהם.

הדג נמצא בסיכון עקב דיג יתר.

קישורים חיצוניים

הערות שוליים 

בעלי חיים שתוארו ב-1833
טקסונים שתוארו בידי אשיל ולנסיין
דקרים
דגי מאכל
דגי מפרץ מקסיקו